Lav et referat af nedenstående tekst:

Tekst:
Lokalpolitiet i Thisted mener nu at være kommet tættere på en opklaring af røveriet mod købmanden i Vestervig. En 25-årig mand fra Skive-egnen blev tirsdag eftermiddag anholdt og sigtet i sagen. Han bliver i løbet af onsdagen fremstillet i et grundlovsforhør med krav om fængsling. Anklageren vil bede om at få dørene lukket af hensyn til efterforskningen, og det kan måske betyde, at politiet mener, at der stadig er gerningsmænd på fri fod. Røveriet skete den 28. september, da en af købmandens ansatte ville åbne butikken. Han blev overfaldet og bagbundet af to mænd, der herefter stjal cigaretter og kontanter. Dagen efter røveriet blev to mænd anholdt i sagen. De blev senere løsladt igen, men politiet har indtil videre valgt at opretholde sigtelsen.

Referat:
Anklageren vil bede om lukkede døre, når 25-årig fra Skive-egnen fremstilles i grundlovsforhør.